खैर हमने ब्लाग लिखना इसलिए प्रारंभ नहीं किया था कि हमें यहां भी अखबारों जितने पाठक मिलेंगे। हम यह बात अच्छी तरह से जानते हैं कि हम जो कुछ ब्लाग में लिख सकते हैं, वह अखबार में कभी नहीं लिख सकते हैं। अखबार में कई तरह से प्रतिबंध होते हैं। आप जो लिखते हैं उसे छपने के लायक अखबार के मालिक या संपादक समझे यह जरूरी नहीं है। लेकिन ब्लाग में आप मालिक भी खुद हैं और संपादक भी खुद हैं। इससे अच्छा अपने विचारों को व्यक्त करने का माध्यम क्या हो सकता है।